b'\n_START_ARTICLE_\nMichaela Schaffrath\n_START_PARAGRAPH_\nMichaela Schaffrath (s. 6. joulukuuta 1970 Eschweiler, L\xc3\xa4nsi-Saksa nimell\xc3\xa4 Michaela J\xc3\xa4nke) tuli kuuluisaksi Saksassa pornon\xc3\xa4yttelij\xc3\xa4n\xc3\xa4 nimell\xc3\xa4 Gina Wild.\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nSchaffrath syntyi Eschweilerissa (n. 10\xc2\xa0km Aachenista it\xc3\xa4\xc3\xa4n), Saksassa perheeseen, jonka is\xc3\xa4 oli muurari ja \xc3\xa4iti kotirouva. Koulun j\xc3\xa4lkeen Schaffrath toimi vammaisten lapsien hoitajana kymmenen vuotta. 7. lokakuuta 1994 h\xc3\xa4n avioitui Axel Schaffrathin kanssa. Vuonna 1999 europorno-ohjaaja Harry S. Morgan n\xc3\xa4ki Schaffrath-pariskunnan amat\xc3\xb6\xc3\xb6ripornovideon. Morgan palkkasi Schaffrathin ammattilaispornon\xc3\xa4yttelij\xc3\xa4ksi ja tuotti Gina Wildin kanssa kahdeksan elokuvaa._NEWLINE_Vuonna 2000 Schaffrath lopetti uransa pornon\xc3\xa4yttelij\xc3\xa4n\xc3\xa4. Vuonna 2003 Schaffrath my\xc3\xb6nsi ty\xc3\xb6skentelev\xc3\xa4ns\xc3\xa4 bordellissa Frankfurtissa sen j\xc3\xa4lkeen, kun er\xc3\xa4s asiakas tunnisti h\xc3\xa4net. Schaffrath sanoi olevansa riippuvainen seksist\xc3\xa4. H\xc3\xa4n otti avioeron Axelista 22. joulukuuta 2005. Vuonna 2009 saksalaisen BILD-sanomalehden verkko\xc3\xa4\xc3\xa4nestyksess\xc3\xa4 h\xc3\xa4n sijoittui toiseksi Saksan kuumimman pornon\xc3\xa4yttelij\xc3\xa4n listalla h\xc3\xa4viten Dolly Busterille.'